b'\n_START_ARTICLE_\nIvan Peterlin\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini slovenskega kulturnega delavca Jo\xc5\xbeeta Peterlina. V rojstnrm Rojanu, predmestju Trsta in na Op\xc4\x8dinah je obiskoval osnovno \xc5\xa1olo. Maturiral je leta 1970 na tr\xc5\xbea\xc5\xa1kem liceju Dr. France Pre\xc5\xa1eren in 1974 diplomiral na Visoki \xc5\xa1oli za telesno kulturo (ISEF) v Rimu. Po kon\xc4\x8danem \xc5\xa1tudiju se je zaposlil kot profesor telesne vzgoje na slovenskih srednjih \xc5\xa1olah v Trstu, ter isto\xc4\x8dasno prevzel mesto trenerja \xc5\xbeenske \xc4\x8dlanske odbojkarske ekipe pri \xc5\xa0portnem dru\xc5\xa1tvu Breg, v sezoni 1976/1977 pa \xc5\xa1e mesto trenerja mladinskih in \xc4\x8dlanskih nogometnih ekip pri \xc5\xa0portni zvezi Sloga. Leta 1989 je postal predsednik odbojkarskih trenerjev de\xc5\xbeele Furlanije - Julijske krajine ter 1993 de\xc5\xbeelni referent Odbojkarske zveze za mladinsko odbijko pri italijanskem olimpijskem komiteju.'